स्वयंसेवकों ने श्रमदान कर कॉलेज परिसर में सफाई की
जैसलमेर |एसबीके राजकीयस्नातकोत्तर महाविद्यालय में राष्ट्रीय सेवा योजना ईकाई ‘अ’ एवम ‘ब’ के संयुक्त तत्वाधान में आयोजित सात दिवसीय विशेष शिविर के चतुर्थ दिवस पर पंजीकृत स्वयंसेवकों एवं स्वयंसेविकाओं को महाविद्यालय के वरिष्ठ व्याख्याता डाॅ जी.आर. सुथार ने योग एवं प्राणायाम के महत्व के बारे में बताया एवं इनको अपने जीवन की दिनचर्या का हिस्सा बनाने के लिए प्रतिबद्घ किया। प्राचार्य जे. के. पुरोहित के नेतृत्व में स्वयंसेवकों द्वारा महाविद्यालय के बाउंड्री वाॅल के समीप कंटीली झाड़ियों को काट कर तथा व्याख्याता संजीव कुमार वर्मा के नेतृत्व में बीएससी द्वितीय वर्ष की स्वयंसेविकाओं ने प्रशासनिक भवन की साफ सफाई की। राष्ट्रीय सेवा योजना ईकाई ’ब’ के प्रभारी पी.के. चंदेल के साथ स्वयंसेवक मूलसिंह, मेहताबअली, अमृत सुथार, नरेन्द्रदान, प्रहलाद तथा बीएससी तृतीय वर्ष की स्वयंसेविकाओं ने शिविर में सम्मिलित सभी स्वयंसेवकों एवं स्वयंसेविकाओं के लिए भोजन की व्यवस्था की। राष्ट्रीय सेवा योजना ईकाई ’अ’ के प्रभारी मेहराब खां ने इस शिविर को सफल बनाने के लिए धन्यवाद दिया।
hin_Deva hin_Deva